**BKV Zrt.**

# TERVEZÉSI SZERZŐDÉS

A jelen tervezési szerződés (a továbbiakban: Szerződés) létrejött egyrészről a

**Budapesti Közlekedési Zártkörűen Működő Részvénytársaság**

Székhely: 1980 Budapest, Akácfa utca 15.

Cégjegyzékszám: 01-10-043037

Adószám: 12154481-4-44

Csoport azonosító: 17781372-5-44

mint megrendelő (a továbbiakban: **Megrendelő**),

másrészről a(z)

**…………………………**

Székhely: ………

Cégjegyzékszám: ………

Adószám: ………

Bankszámlaszám: ………

mint tervező (a továbbiakban: **Tervező**),

(a továbbiakban együttesen: **Felek**)

között az alulírott helyen és időpontban az alábbiak szerint.

1. **A Szerződés Tárgya**
   1. A Felek megállapodnak abban, hogy a jelen Szerződés tárgyát a Megrendelő által a BKV Zrt. VB-144/17 tenderszámon bonyolított versenyeztetési eljárás ajánlati felhívásában meghatározott munkák, azaz az **Angyalföld, Ferencváros, Baross, Kelenföld és Fogaskerekű kocsiszínekben tetővizsgálat közbeni leesés ellen, tetővizsgáló pódiumok átalakításának és telepítésének tervezése** ………. részének (rész számának megadása), vagyis ………………. (rész megnevezése) Tervező általi elvégzése (a továbbiakban: Tervezés) képezi.
   2. Tervező nyilatkozik, hogy a Tervezés elvégzésére megfelelő szakmai képesítéssel rendelkezik.
   3. Tervező vállalja, hogy a Polgári Törvénykönyvről szóló 2013. évi V. törvény (a továbbiakban: Ptk.) 6:251. § (2) bekezdésével összhangban műszakilag kivitelezhető, gazdaságos és célszerű megoldásokat tartalmazó, Megrendelő igényeihez igazodó tervezőmunkát végez, és az ennek eredményeképpen létrejövő tervdokumentációt a Megrendelő részére átadja.
   4. Felek megállapodnak, hogy a Tervezés részét képezi az engedélyezési és kiviteli tervek elkészítése, beleértve a Tervezés tárgyát képező építési beruházásra vonatkozó árazott költségvetést.
   5. Megrendelő a jelen Szerződés hatálya alatt a 3. számú mellékletben meghatározott képviselői által e-mailen elküldött Megrendelés kiadásával rendeli meg a Tervezőtől az 1.1 pontban meghatározott feladatokat. Tervező a Megrendelés teljesítést befolyásoló részére, azaz a Megrendelés tárgyára, mennyiségére, teljesítési határidőre vonatkozóan a közlésétől számított 2 munkanapon belül észrevételt tehet. Megrendelő jogosult – Tervező esetleges észrevételeire is tekintettel – a Megrendelést annak kiadását követő 4 munkanapig módosítani, illetve visszavonni. Módosítás esetén Tervező a módosított Megrendelésben foglaltak szerint köteles teljesíteni, a módosított Megrendelés újbóli módosítására nincs lehetőség. Amennyiben Megrendelő a Megrendelést 5 munkanapon belül nem módosítja vagy törli, Tervező köteles az eredeti Megrendelésben foglaltak szerint teljesíteni.

Tervező a Megrendelő által elektronikus úton küldött Megrendelés(ek) fogadását a ……. e-mail címen biztosítja.

A Felek megállapodnak abban, hogy a Megrendelés Tervező jelen pontban meghatározott e-mail címére történt közlését a Megrendelő elektronikus levelezési rendszerének kézbesítési visszaigazolása igazolja.

1. **Tervezői Díj**
   1. A Felek megállapodnak abban, hogy a Megrendelő a Tervezés ellenértékeként **… Ft**, azaz … forint tervezői díj (a továbbiakban: Tervezői Díj) plusz általános forgalmi adó összeget fizet meg a Tervező számlán szereplő bankszámlájára.
   2. A Felek megállapodnak abban, hogy a Tervezői Díj magában foglalja a Tervező mindennemű költségét és kiadását – különös tekintettel az engedélyezéshez kapcsolódó hatósági eljárási díjak és földhivatali iratok beszerzésének illetékeire –, és a Tervező a jelen Szerződés hatálya alatt a Tervezői Díj mértékét semmilyen körülmények között nem növelheti.

A jelen Szerződés aláírásától számítottan bármelyik fél kezdeményezheti a Tervezői Díj csökkentését, ideértve a közvetlenül jogszabályi rendelkezésből eredő árcsökkentést (a továbbiakban: Árcsökkentés). Felek az Árcsökkentésről közösen egyeztetnek, annak elfogadásáról közösen döntenek. Az Árcsökkentés jóváhagyását megelőzően leadott Megrendelésekre az Árcsökkentés nem vonatkozik. Felek az Árcsökkentés eredményét írásban rögzítik.

* 1. Tervező kijelenti, hogy ajánlata saját és alvállalkozói árkalkulációjából származik, és semmilyen háttér-megállapodásnak nem tárgya.

1. **A Tervezői Díj Megfizetésének Módja**

3.1. Felek megállapodnak abban, hogy a Tervező Megrendelésenként 1 db szabályszerűen kiállított számla (a továbbiakban Számla) kibocsátására jogosult a jelen Szerződés szerint teljesített Tervezés alapján.

3.2. A Felek megállapodnak abban, hogy a Tervező Számla kibocsátására a Tervezésnek a Megrendelő által szerződésszerűen igazolt, maradéktalan, szabályszerű teljesítése után jogosult.

3.3. A Felek megállapodnak abban, hogy a Számla a Megrendelő beszerzési megrendelési számának (a továbbiakban: BMR szám), valamint jelen Szerződés számának feltüntetésével az alábbi címre küldendő (a borítékon feltüntetve, hogy számláról van szó):

BKV Zrt.

Pénzügyi Főosztály Folyószámla Osztálya

1980 Budapest, Akácfa u. 15.

A BMR szám, valamint a Szerződés számának feltüntetése hiányában a Megrendelő jogosult a Számlát azonosítatlanként visszaküldeni, az ebből eredő késedelem esetére a Megrendelőt késedelmi kamatfizetési kötelezettség nem terheli.

3.4. A Felek megállapodnak abban, hogy a Számla elengedhetetlen mellékletét képezi a Teljesítési Igazolás.

3.5. A Felek megállapodnak abban, hogy a Megrendelő a Számla kézhezvételétől számított 30 (harminc) napon belül, banki átutalás útján teljesíti a fizetési kötelezettségét. A banki átutalás a Számlán megjelölt bankszámlára történik. A fizetés pénzneme az a pénznem, amelyben a jelen Szerződés a Tervezői Díjat meghatározza. A fizetési kötelezettséget a Megrendelő bankszámlájának terhelésekor kell teljesítettnek tekinteni. A késedelmi kamat mértéke megegyezik a Ptk. 6:155. § szerinti kamatmértékkel.

3.6. A Felek megállapodnak abban, hogy Tervező hozzájárul ahhoz, hogy a Számlán megjelölt összegből levonásra kerüljön a jelen Szerződésben meghatározott, esetlegesen felmerülő kötbér illetve többletköltség összege.

3.7. Megrendelő kijelenti, hogy előleget nem fizet.

1. **Az Átadás-Átvétel, a Teljesítési Igazolás**

4.1. A teljesítés helye:

BKV Zrt. 1072 Budapest, Akácfa utca 15.

4.2. A Felek megállapodnak abban, hogy a Tervezés teljesítésének igazolása teljesítési igazolás (a továbbiakban Teljesítési Igazolás) kiállításával történik, amelyen a Felek az átadott tervek átadás-átvételét olvasható aláírásukkal igazolják, és az aláírás alatt a nevüket olvasható, nyomtatott betűkkel is feltüntetik.

4.3. Tervező az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8.) Korm. rendeletben és a vasúti építmények építésügyi hatósági engedélyezési eljárásainak részletes szabályairól szóló 289/2012 (X.11.) Korm. rendeletben előírt tartalomnak megfelelő tervdokumentációját, Megrendelő szakemberei 8 napon belül tervzsűrizik. Csak a tervzsűri által elfogadott dokumentáció nyújtható be engedélyeztetésre. A Tervező a szükséges hatósági engedély megszerzését követően nyújthatja be a kiviteli tervet, melyet 8 napon belül újabb tervzsűri követ. Az elfogadott és szükség esetén javított tervek megfelelő példányszámban történő leszállításakor, a jelen Szerződés 3. számú mellékletében nevesített megbízott személy adja ki a Teljesítési Igazolást.

4.4. A tervek leszállításakor Tervező az alábbi példányszámokat köteles biztosítani:

tervzsűrire: 1 pld. digitálisan és 1 pld. papír alapon

engedélyezési terv: a tervzsűri alapján javított végleges terveket az engedélyeztetéshez szükséges + 1 pld. papír alapú;

2 pld. CD-n dwg- és pdf. formátumban kell átadni, valamint az engedélyező hatóság által záradékolt terveket 3 pld.-ban.

kiviteli terv: 3 pld. papír alapú, 2 pld. CD-n pdf és dwg file formátumban, a tételes költségvetés kiírások 2 pld. papír alapon és excel file formátumban kell átadni.

* 1. A Felek megállapodnak abban, hogy a Teljesítési Igazolás kiállítására jogosult személyeket a 3. számú mellékletben határozzák meg.
  2. A Felek megállapodnak abban, hogy mennyiségi, illetve minőségi/műszaki eltérés esetén a Megrendelő a Tervezés (rész)eredményét nem köteles átvenni. A Tervező ilyen esetben a jelen Szerződésben foglalt kötbér, valamint a többletköltség viselése mellett a továbbiakban is köteles szabályszerűen teljesíteni.
  3. Tervező szavatol azért, hogy a szolgáltatott tervdokumentáció a jogszabályi hatósági előírásoknak, valamint a gazdaságossági és korszerűségi követelményeknek megfelel. Az engedélyező hatóság által kért kiegészítést Tervező köteles díjmentesen haladéktalanul pótolni.
  4. Tervező vállalja, hogy jogtiszta tervdokumentációt ad át Megrendelő részére.
  5. Tervező nyilatkozik, hogy amennyiben jogszavatossági kötelezettségét megsérti, garantálja Megrendelő fentiekből eredő tehermentesítését, illetve elismeri, hogy Megrendelő fenti esetben – döntése szerint – kártérítést követelhet, illetve jogosult a Szerződéstől elállni.

1. **A Teljesítési Határidő**

5.1. A Felek megállapodnak abban, hogy a Tervezés teljesítési határideje – a jelen Szerződés 1.5. pontjában írtakra tekintettel is – a kiadott Megrendelés Tervező általi kézhezvétele dátumától számított ……………… hónap.

Felek megállapodnak, hogy az engedélyezési tervek Megrendelő általi jóváhagyásra történő benyújtási határideje a Megrendelés Tervező általi kézhezvétele dátumától számított 30 munkanap időtartam, a kiviteli tervek elkészítésének és Megrendelő általi jóváhagyásra történő benyújtásának határideje az engedélyezési tervek elfogadásától számított 30 munkanap.

1. **A Szerződés Időtartama, Megszűnése/Megszüntetése**

6.1. A Felek megállapodnak abban, hogy a jelen Szerződés a Felek kötelezettségeinek maradéktalan és szabályszerű teljesítésével szűnik meg.

6.2. A Felek megállapodnak abban, hogy a jelen Szerződést – a másik Fél súlyos szerződésszegése esetén – írásban, indokolással ellátva azonnali hatállyal felmondhatják. A Felek megállapodnak abban, hogy súlyos szerződésszegésnek tekintik, ha bármelyik Fél – Megrendelő oldaláról különösen a jelen szerződés 6.3. pontjában meghatározott esetek – a jelen Szerződésből fakadó lényeges kötelezettségét súlyosan és/vagy ismételten megszegi, kötelezettségei teljesítésével ismételten késedelembe esik vagy egyébként olyan magatartást tanúsít, amely a további együttműködést kizárja.

6.3. A Megrendelő, anélkül, hogy elveszítené jogát a szerződésszegés esetében őt megillető egyéb igényekre, a Tervezőnek megküldött írásbeli nyilatkozattal egyoldalúan, azonnali hatállyal felmondhatja a jelen Szerződést a Tervező kártérítése nélkül különösen:

* hibás teljesítés esetén, amennyiben a Tervező a Megrendelő felszólítására a jelen Szerződés 8.fejezetében megjelölt határidőn, illetve a Megrendelő által meghosszabbított határidőn belül a hibát nem javítja ki,
* ha a Tervező késedelembe esik és a Megrendelő által írásban adott (vagy elfogadott) póthatáridő eredménytelenül járt le,
* ha a Tervező a késedelmes teljesítésének esetére kikötött maximális kötbérösszeget elérte,
* ha a Tervező – a Megrendelő erre vonatkozó előzetes, a következményekre történő írásbeli figyelmeztetése ellenére – nem teljesíti bármely más, szerződéses kötelezettségét,
* ha a Tervezővel szemben csőd-, felszámolási-, végrehajtási- illetve végelszámolási eljárás alatt áll, kivéve, ha jogszabály tiltja.

6.4. Fentieken túl a jelen Szerződés megszűnésére irányadó a Ptk. 6:249. §-ában foglalt elállási jog is. Megrendelő az elállásra a teljesítés megkezdése előtt jogosult.

6.5. Jelen Szerződést a Felek jogosultak – 30 napos felmondási idő betartásával – rendes felmondás útján megszüntetni.

Felek rögzítik, hogy a jelen Szerződés rendes felmondása esetén Tervező köteles a felmondási idő alatt kiadott Megrendelések teljesítésére. Felek rögzítik továbbá, hogy Tervező az így kiadott teljesített munkák ellenértékére jogosult, semmilyen egyéb költség vagy kár felmerülésére nem hivatkozhat, azzal kapcsolatos igényt nem érvényesíthet.

6.6. A Felek megállapodnak abban, hogy a jelen Szerződés bármely okból történő megszűnése esetén a Felek a jelen Szerződés megszűnésével kapcsolatban is kötelesek együttműködni. Erre tekintettel a jelen Szerződés megszűnésétől számított 1 (egy) héten belül a Tervező köteles a Megrendelő részére átadni minden, a jelen Szerződés teljesítéséhez a Megrendelő vagy harmadik személy által esetlegesen átadott, rendelkezésre bocsátott dokumentációt és egyéb adatot, anyagot, dolgot, stb.

1. **A Kötbér**

7.1. Amennyiben a Tervező olyan okból, amelyért felelős késedelmesen, nem vagy nem szerződésszerűen teljesít, a Megrendelő a Tervezővel szemben – jogfenntartással az ebből eredő, kötbéren felüli kártérítési igényére – jelen fejezet 7.3-7.5. pontjaiban meghatározott mértékű kötbérigényt érvényesít. Tervező abban az esetben mentesül a kötbérfizetési kötelezettség alól, ha a szerződésszegést kimenti.

7.2. A kötbér számításának alapja: az általános forgalmi adó nélkül számított Tervezői Díj.

7.3. Amennyiben a Tervező olyan okból, amelyért felelős késedelmesen – nem a jelen Szerződésben meghatározott határidőben – teljesít a Tervező az általános forgalmi adó nélkül számított Tervezői Díj késedelmesen teljesített értékére vetített napi 0,5 %, de maximum összesen 15 % mértékű késedelmi kötbért köteles fizetni a Megrendelőnek. Késedelmes teljesítésnek minősül különösen, ha a Tervező a jelen Szerződés 8.2. pontjában meghatározott határidőn belül jótállási kötelezettségének teljesítését nem kezdi meg vagy az előírt határidőnél később fejezi be.

7.4. A Tervező az általános forgalmi adó nélkül számított Tervezői Díj 15 %-ával megegyező mértékű meghiúsulási kötbér fizetésére köteles, ha olyan okból, amelyért felelős nem teljesít. A teljesítés meghiúsulásának minősül különösen, ha a Tervező jótállási kötelezettsége keretében a hibát a jelen Szerződés 8.2. pontjában meghatározottak szerint, határidőben nem javítja ki.

* 1. A Tervező az általános forgalmi adó nélkül számított Tervezői Díj hibás teljesítéssel érintett értékének 15 %-ával megegyező mértékű hibás teljesítési kötbér fizetésére köteles, ha olyan okból, amelyért felelős nem szerződésszerűen teljesít. Hibás teljesítésnek minősül az is, amennyiben a hiba jótállás kötelezettség teljesítése körében merül fel, hibás teljesítési kötbér ebben az esetben is jelen pontban foglaltak szerint érvényesíthető azzal, hogy a hibás teljesítési kötbér mértéke - a kijavítás megtörténtéig terjedő időtartam végéig – a Tervezői Díj hibás teljesítéssel érintett értékének napi 0,5 %-ával, de legfeljebb 15 %-ával megegyező összeg.

7.6. Megrendelő kötbérigényét érvényesíti (a kötbér esedékessé válása) különösen:

* Tervező késedelme esetében, amennyiben a Megrendelő írásban póthatáridőt ad, annak eredménytelen elteltével, póthatáridő hiányában a kötbér megfizetésére való írásbeli felszólítással, továbbá, amennyiben a kötbér összege késedelmes teljesítés esetére kikötött maximális kötbérösszeget elérte;
* Tervező nem teljesítése esetében, amennyiben a Tervező olyan okból, amelyért felelős nem teljesít; a kötbér megfizetésre való írásbeli felszólítással;
* Tervező nem teljesítése esetében, amennyiben a Megrendelő bizonyítható érdekmúlásra hivatkozva a teljesítésre nem tart igényt, a kötbér megfizetésre való írásbeli felszólítással;
* Tervező hibás teljesítése esetén, amennyiben a Megrendelő írásban póthatáridőt ad a hiba kijavítására, annak eredménytelen elteltével, póthatáridő hiányában a kötbér megfizetésére való írásbeli felszólítással.

Az esedékessé vált kötbér után a Tervező a jelen Szerződés 3.5. pontja szerinti mértékű késedelmi kamatot köteles fizetni.

7.7. A kötbér esedékessé válásával a Megrendelő a Tervezőnek jelen Szerződésből eredően járó Tervezői Díj összegét a kötbér összegével csökkenti.

7.8. A teljesítés elmaradása vagy késedelmes teljesítés esetén amennyiben Megrendelőnek a Tervezőhöz címzett felszólítása eredménytelen marad, a Megrendelő jogosult ellátása biztosítása érdekében más Tervezőt igénybe venni. Amennyiben a Megrendelőnek emiatt költsége vagy kára származik, úgy azt a Tervező köteles megtéríteni, illetve az árban jelentkező többletköltség is a mulasztásért felelős Tervezőt terheli.

1. **A Jótállás**

8.1. A Felek megállapodnak abban, hogy a Tervező a Tervezésre vonatkozóan a Ptk. 6:171. §-a alapján jótállást vállal, melynek időtartama …….. hónap.

8.2. A Megrendelő írásban értesíti a Tervezőt a jelen Szerződés teljesítésével jótállás keretében felmerülő bármely, a teljesítéssel kapcsolatos kifogásáról. Tervező az értesítés kézhezvételét követően a lehető legrövidebb időn belül, de legkésőbb 5 munkanapon belül köteles megkezdeni jótállási kötelezettsége teljesítését.

8.3. Abban az esetben, ha a fentiek szerint értesített Tervező elmulasztja a hiba javítását a meghatározott határidőn belül, a Megrendelőnek jogában áll a Tervező kockázatára és költségére megtenni a szükséges intézkedéseket, annak érdekében, hogy a hibát kijavítsa, vagy kijavíttassa anélkül, hogy a Tervezőt az általa vállalt jótállási kötelezettségei teljesítése alól mentesítené.

8.4. A jótállási idő kezdete a tényleges teljesítés időpontja, amely megegyezik az átadás-átvételt igazoló dokumentumon szereplő dátummal. Nem számít bele a jótállási időbe a kijavítási időnek az a része, amely alatt Megrendelő a tervdokumentációt nem tudja rendeltetésszerűen használni. A jótállási igény érvényesíthetőségének határideje a tervdokumentációnak vagy jelentősebb részének kicserélése (kijavítása) esetén a kicserélt (kijavított) dologra (dologrészre), valamint a kijavítás következményeként jelentkező hiba tekintetében újból kezdődik**.**

8.5. Felek rögzítik, hogy a terv hibája miatt mindaddig érvényesíthetőek a szerződésszegésből fakadó jogok, amíg a terv alapján kivitelezett szolgáltatás tervhibával összefüggő hibás teljesítése miatt jogok gyakorolhatók.

1. **Biztosítékok**

9.1. A Vállalkozó által nyújtandó garanciára vonatkozóan a Megrendelő követelményeit a jelen Szerződés 4. számú melléklete tartalmazza. Megrendelő csak az előírt követelményeknek mindenben megfelelő pénzügyi biztosítékot fogadja el.

9.2.

*a)* A műszaki átadás-átvételt követő 5 munkanapon belül a Tervező a Tervezési Díj 5%-ának megfelelő mértékű, ... Ft, azaz ………. forint összegű, de legalább 200 000 Ft, azaz kettőszázezer forint visszavonhatatlan és feltétel nélküli, a megrendelői követelményeknek mindenben megfelelő, a Megrendelő által elfogadott bank által vállalt jólteljesítési garancia benyújtására köteles, mely a Teljesítési Igazolás kiállításától számított …… hónapig érvényes. Felek rögzítik, hogy a Teljesítési Igazolás kiadásának feltétele, hogy Tervező a jelen pontban foglaltaknak megfelelően a jólteljesítési biztosítékot Megrendelő rendelkezésére bocsássa.

*d.)* Felek megállapodnak abban, hogy a jólteljesítési biztosíték a Tervezőnek a Számlából való visszatartás útján kerül biztosításra. A visszatartás összegét a Tervező köteles a Számlán feltüntetni. A visszatartásra Felek az óvadék szabályait rendelik megfelelően alkalmazni. Megrendelő a biztosítékot a Teljesítési Igazolás kiállításától számított ……. hónap lejártát követő 30. napig utalja vissza Vállalkozó részére.

A Felek kijelentik, hogy a visszatartás összege után a Megrendelő kamatot nem fizet.

9.3. Tervező, amennyiben a jólteljesítési biztosítékot bank által vállalt garancia kötelezvénnyel bocsátja Megrendelő rendelkezésére, ennek a biztosítéknak kizárólag feltétel nélküli, visszavonhatatlan, első felszólításra, de legkésőbb öt banki napon belül teljesítendő, a kifogásolás és beszámítás joga nélküli, a jelen Szerződés, illetve a jótállás időtartamára vonatkozó, határozott időre szóló kötelezettségvállalásnak kell lennie. A biztosíték kibocsátóját Megrendelőnek el kell fogadnia, és a szövegezésének mindenben meg kell felelnie a jelen Szerződés 4. mellékletében meghatározott követelményeknek. Amennyiben a Tervező előzetesen a biztosíték elfogadását kezdeményezi Megrendelőnél, a benyújtott biztosítéktervezet vizsgálatára Megrendelőnek legfeljebb 15 napos határidő áll rendelkezésére. A biztosítékot magyar nyelven, magyar nyelvű lehívhatósággal kell kibocsátani. A biztosítékkal kapcsolatban is a Felek a magyar jog alkalmazását és a magyar bíróság joghatóságát, illetékességét kötik ki.

A Felek kizárják a Nemzetközi Kereskedelmi Kamarának (ICC) a Uniform Rules for Demand Guarantees (URDG) 758. számú szokvány 15. cikk a) és b) pontja és abban meghatározott alátámasztó nyilatkozatok alkalmazását.

9.4. Felek rögzítik, hogy a jelen Szerződés aláírásával Tervező a 9.2. pont …. alpontjában foglaltak szerint teljesíti biztosítékadási kötelezettségét. Tervező a 9.2. pontban foglalt egyik biztosítéki formáról a másikra áttérhet, a biztosítéknak azonban a jelen Szerződésben foglalt összegnek és időtartamnak megfelelően folyamatosan rendelkezésre kell állnia.

9.5. Amennyiben Tervező biztosítékadási kötelezettségét bankgarancia formájában teljesíti, Megrendelő elfogadja a legalább egy éves lejáratú bankgarancia nyújtását. Ebben az esetben Tervező köteles a bankgarancia lejáratát megelőző 30. napig a meghosszabbított lejáratú bankgarancia vagy új bankgarancia eredeti példányát a Megrendelő részére átadni. A meghosszabbított lejáratú bankgarancia vagy az új bankgarancia lejárata legalább 12 hónap, vagy a 9.2. pont szerinti határidő lehet és meg kell felelnie a jelen 9. fejezetben meghatározott feltételeknek. Amennyiben Tervező az eredeti bankgarancia lejáratát megelőző 30. napig nem adja át a meghosszabbított lejáratú vagy az új bankgarancia eredeti példányát, Megrendelő jogosult a meglévő bankgaranciát lehívni.

9.6. A Tervezővel szemben fennálló kötbér igényét (egyéb igényei érvényesítése mellett), továbbá a jótállási igényeket Megrendelő választása szerint a biztosíték terhére érvényesítheti és a Tervező Számlájából levonhatja, fennmaradó kötbérigényt pedig egyéb úton érvényesítheti.

9.7. Felek rögzítik, hogy amennyiben a tervdokumentáció szolgáltatása, és a kivitelezés között 3 évnél rövidebb idő telik el, a tervdokumentáció hibája miatt érvényesíthető szavatossági jogok elévülési ideje a tervdokumentáció alapján kivitelezett szolgáltatás teljesítésekor kezdődik.

1. **A Szellemi Alkotások Joga**

10.1. A Tervező köteles gondoskodni arról, hogy a jelen Szerződés alapján létrejött szellemi alkotásokkal kapcsolatban sem a Tervezőnek, sem harmadik személynek nincs és — időbeli, területi és egyéb korlátozás nélkül — a jövőben sem lesz olyan szerzői vagy egyéb, a szellemi alkotások körébe tartozó joga, amely a Megrendelőt bármilyen módon vagy mértékben akadályozná a szellemi alkotások kizárólagos felhasználásában, ideértve a sokszorosítást, a számítógéppel és elektronikus adathordozóra történő másolást, valamint az átdolgozást is. A jelen pontban foglalt rendelkezés nem vonatkozik azokra a szerzői jogokra, amelyek átruházása, illetve átszállása jogszabály erejénél fogva kizárt. A fenti kijelentés valóságáért, illetve kötelezettség teljesítéséért a Tervező kártérítési felelősséget vállal, egyben — időbeli, területi és egyéb korlátozás nélkül — hozzájárul a műveknek a Megrendelő általi korlátlan és kizárólagos felhasználásához (beleértve a fentiek szerinti felhasználási módokat is). A jelen pontban meghatározott kötelezettség teljesítésének, illetve a hozzájárulás megadásának ellenértékét a Tervezői Díj magában foglalja.

* 1. A Megrendelő a rendelkezés jogát kiköti, a Tervező a szellemi alkotást csak saját belső tevékenységéhez használhatja fel, nyilvánosságra nem hozhatja, harmadik személlyel nem közölheti; ilyen esetben a szellemi alkotással a Megrendelő szabadon rendelkezik.

1. **A Viták Rendezése**

11.1. A Felek megállapodnak abban, hogy a jelen Szerződés alapján felmerülő vitákat elsődlegesen egyeztetés útján kísérlik meg rendezni. Amennyiben ez nem vezet eredményre, a Felek a Polgári Perrendtartásról szóló 1952. évi III. törvény (a továbbiakban: Pp.) általános hatásköri és illetékességi szabályai szerint járnak el.

1. **Az Üzleti Titok Védelme**

12.1. Felek megállapodnak abban, hogy a jelen Szerződést, valamint az annak teljesítése során vagy azzal összefüggésben tudomásukra jutott, a másik Felet érintő minden olyan tényt, tájékoztatást, egyéb adatot, az azokból készült összeállítást, valamint védett ismeretet — beleértve a másik fél know-how-jába tartozó információkat is —, amelyek nem közismertek vagy az érintett gazdasági tevékenységet végző személyek számára nem könnyen hozzáférhetők és amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, vagy gazdasági érdekeiket sértené vagy veszélyeztetné üzleti titokként (a továbbiakban: Titok) kötelesek kezelni.

* 1. A Felek megállapodnak abban, hogy ennek megfelelően minden Titkot szigorúan megtartanak, és a másik Fél előzetes, írásbeli engedélye nélkül nem hoznak nyilvánosságra, illetéktelen személynek nem szolgáltatnak ki, és ilyen személy számára nem tesznek hozzáférhetővé sem a jelen Szerződés hatályának fennállása alatt, sem azt követően.
  2. .A Felek megállapodnak abban, hogy kötelesek gondoskodni arról, hogy a Titkot a velük jogviszonyban álló más személyek (például: munkavállalók, üzleti partnerek stb.) is üzleti titokként kezeljék, mind a jelen Szerződés hatálya alatt, mind azt követően.
  3. A Felek megállapodnak abban, hogy a Feleket a jelen Szerződés bármely okból történő megszűnése esetén a jogviszony utolsó napjától számított meghatározatlan ideig terheli a titoktartási kötelezettség.
  4. Felek tudomással bírnak róla, hogy Megrendelő az információs önrendelkezési jogról és információszabadságról szóló 2011. évi CXII. tv. (a továbbiakban: Infotv.) alapján helyi önkormányzati közfeladatot ellátó szervnek minősül, s mint ilyen, a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, közérdekű adatnak minősül.

1. **Értesítések**

13.1. A Felek megállapodnak abban, hogy a jelen Szerződés által megkívánt minden írásbeli értesítést a Felek mindenkori székhelyének / és a Tervező levelezési címére (…) kell megküldeni. Az erre a címre ajánlott, tértivevényes küldeményként postára adott értesítést, a kézbesítés megkísérlését követő 3. (harmadik) munkanapon kézbesítettnek kell tekinteni akkor is, ha a tértivevény szerint a kézbesítés azért volt eredménytelen, mert a címzett ismeretlen, ismeretlen helyre költözött, az iratot nem vette át, vagy az átvételt megtagadta.

13.2. A Felek rögzítik, hogy kölcsönös együttműködésükkel összefüggő bármely lényeges információról haladéktalanul írásban (faxon, illetve e-mailben), visszaigazolható módon (postai úton történő kézbesítés esetében feladóvevénnyel és tértivevénnyel; személyes kézbesítés esetén átvételi elismervénnyel, amely az átvevő személy olvasható nevét és aláírását és az átvétel keltét tartalmazza) kötelesek a másik Felet értesíteni.

* 1. A Felek megállapodnak abban, hogy a jelen Szerződés kapcsolattartóit a 3. számú mellékletben rögzítik. Felek megállapodnak abban, hogy a kapcsolattartók, valamint a 3. számú mellékletben meghatározott egyéb személyek változásáról írásban értesítik egymást, az nem minősül a Szerződés módosításának.

**14. Vegyes Rendelkezések**

* 1. A Felek megállapodnak, hogy a Tervező a Tervezés teljesítéséhez biztosítja a szükséges munkaeszközöket és megfelelően képzett szakembereket. A munkaeszközökben esett kár viselésére a Tervező köteles.

14.2. Tervező kijelenti, hogy birtokában van az összes adatnak, amely a Szerződésben foglalt valamennyi kötelezettség teljesítéséhez szükséges.

14.3. A Felek megállapodnak abban, hogy a Tervező a jelen Szerződés teljesítése során a jelen Szerződés tárgyát képező szakfeladat ellátására specializálódott jogalanytól elvárható fokozott gondossággal köteles eljárni.

14.4. A jelen Szerződés teljesítése során Tervező az ajánlatában megjelölt, alábbi Alvállalkozókat veszi igénybe:

1.) Alvállalkozó neve:

Székhelye: …

Adószáma: …

Bankszámlaszáma: …

2.) Alvállalkozó neve:

Székhelye: …

Adószáma: …

Bankszámlaszáma: …

Tervező a megjelölt Alvállalkozókon kívül/helyett más Alvállalkozó(k) igénybevétele esetén köteles az Alvállalkozó igénybevételét megelőzően, a jelen Szerződés 3. számú mellékletében Megrendelő jelen Szerződéssel kapcsolatban kijelölt kapcsolattartóját írásban tájékoztatni.

14.5. A Felek megállapodnak abban, hogy a jelen Szerződésben nem szabályozott kérdésekben a magyar jogot, ezen belül különösen a Kbt., valamint a Ptk. rendelkezéseit tekintik irányadónak.

14.6. A Felek megállapodnak abban, hogy a jelen Szerződéshez kapcsolódó ajánlati felhívás (a Megrendelő által bonyolított VB-144/17 sz. eljárásban) valamint a Tervező … napján kelt ajánlata a jelen Szerződés megkötésének alapjául szolgált. A Felek megállapodnak abban, hogy ellentmondás esetén a Szerződés szövegében foglaltakat, majd az ajánlati dokumentációban, majd ezt követően a végleges ajánlatban foglaltakat tekintik irányadónak.

14.7. A Felek rögzítik továbbá azt, hogy Tervező köteles tevékenységét az érvényes környezetvédelmi, munkavédelmi, biztonsági és higiéniai előírások betartása mellett végezni. Szükség esetén a Tervező biztosítja saját munkatársai és esetleges alvállalkozói megfelelő oktatását a hatályos jogszabályok, valamint a Megrendelő által rendelkezésre bocsátott előírások alapján. Ezen előírások be nem tartásából eredő mindennemű költség (beleértve az esetleges bírságokat) a Tervezőt terheli.

Tervező kijelenti és szavatol érte, hogy a jelen Szerződéssel összefüggésben foglalkoztatott munkavállalói, megbízottai, Alvállalkozói rendelkeznek a szükséges szakértelemmel, szakképesítéssel, az esetleges jogszabályban megkövetelt külön engedélyekkel és vizsgákkal, valamint jogszerű munkaszerződéssel létrehozott munkaviszonnyal, és a mindenkori munka- és adójogi, valamint társadalombiztosítási rendelkezések egyébként kapcsolódóan alkalmazásra és betartásra kerülnek.

A Felek rögzítik továbbá azt, hogy Tervező a Szerződésben vállalt kötelezettségeinek teljesítése során valamennyi vonatkozó jogszabályi rendelkezést köteles betartani, ezen belül különös figyelemmel köteles betartani és az érdekében eljáró valamennyi személlyel betartatni a hatályos környezetvédelmi előírásokat.

14.8. A jelen Szerződést kizárólag írásban, közös megegyezéssel, írásban lehet módosítani.

14.9. Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdésében foglaltak alapján, az Állami Számvevőszék ellenőrizheti az állami vagy önkormányzati tulajdonban (résztulajdonban) lévő gazdálkodó szervezetek vagyongazdálkodását, vizsgálhatja az államháztartás alrendszereiből finanszírozott beszerzéseket, és az államháztartás alrendszereinek vagyonát érintő szerződéseket a Megrendelőnél, a Megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik illetve amelyek a jelen Szerződés teljesítéséért felelősek, továbbá a jelen Szerződés teljesítésében közreműködő valamennyi gazdálkodó szervezetnél.

14.10. Tervező a jelen Szerződés alapján a Megrendelővel szemben fennálló követeléseit kizárólag a Megrendelő előzetes írásbeli hozzájárulása esetén jogosult harmadik személyre engedményezni.

14.11. Felek rögzítik, hogy az alábbiak a jelen Szerződés elválaszthatatlan mellékletét képezi:

1. melléklet Egységárak

2. melléklet Tervezési diszpozíció

3. melléklet Megrendelés, Teljesítési Igazolás kiadására és aláírására jogosult személyek, kapcsolattartók

4. melléklet Biztosítékokkal kapcsolatos követelmények

5. melléklet Teljesítésigazolás

A Felek kijelentik, hogy a jelen Szerződést és a mellékleteit elolvasás és értelmezés után, mint akaratukkal mindenben egyezőt, cégszerűen, szabályszerűen, az aláírásra jogosult képviselőik útján 3 db magyar nyelvű eredeti példányban jóváhagyólag aláírták.

|  |  |  |  |  |  |  |
| --- | --- | --- | --- | --- | --- | --- |
| Budapest, 20… … „….” napja Budapest, 20… … „….” napja   |  |  |  | | --- | --- | --- | | ……………………  (titulus) | …………………………..  (titulus) | …………………………  (titulus) | | **Budapesti Közlekedési Zártkörűen Működő**  **Részvénytársaság**  Megrendelő | | **…………………**  Tervező | |

1. számú melléklet

**Megrendelés, Teljesítési Igazolás kiadására és aláírására jogosult személyek, kapcsolattartók**

1. Megrendelés kiadására Megrendelő alábbi képviselői jogosultak:

**…………………………..** - ………………………..

Telefon: …

Fax:

E-mail: …

**……………………………** - ……….

Telefon: …

Fax:

E-mail: ….

1. A Teljesítés Igazolás aláírására jogosult személy a Megrendelő részéről:

**………**

Telefon …;

Fax: …;

Mobil telefon …:

Email: …

vagy az általa írásban megbízott személy.

1. Kapcsolattartók
   1. A Megrendelő részéről a jelen Szerződés vonatkozásában kapcsolattartásra kijelölt személy, vagy szervezet:

……………………………….

Telefon: …………….

Telefax: ……………

E-mail: …………….

* 1. A Megrendelő részéről műszaki, szakmai kérdésekben kapcsolattartásra kijelölt személy:

………………………………

Telefon: ……………..

Telefax: ……………..

E-mail: …………….

* 1. A Tervező részéről kapcsolattartásra kijelölt személy:

………………………………

Telefon: ………………

Telefax: ………………

E-mail: ……………….

1. számú melléklet

**Biztosítékokkal kapcsolatos követelmények**

|  |
| --- |
| **BANKGARANCIÁK KÖTELEZŐ TARTALMI KÖVETELMÉNYEI** |
| A bankgaranciát kibocsátó bank megnevezése, címe. Elfogadott kibocsátó bank: Magyarországon bejegyzett székhellyel rendelkező bank, vagy külföldi bank magyarországi fióktelepe. Amennyiben ezen feltételek nem teljesülnek, abban az esetben a bankgaranciára viszontgaranciát kell kérni egy Magyarországon bejegyzett székhelyű banktól, vagy külföldi bank magyarországi fióktelepétől. |
| A megbízó adatai a cégbíróságon hivatalosan bejelentett adatok szerint, a cégjegyzékszámot is szerepeltetve. |
| A kedvezményezett (BKV Zrt.) megjelölése a cégbíróságon hivatalosan bejelentett adatok szerint, a cégjegyzékszámot is szerepeltetve. |
| A kapcsolódó szerződés tárgyának pontos leírása. |
| A biztosíték devizaneme, összege. |
| A biztosíték hatálybalépésének ideje. |
| Lejárati határidő: legalább a szerződés teljesítésének határideje + minimum 30 nap, de nem korábban, mint a szerződés lezárásához kapcsolódó pénzügyi elszámolások utolsó napja; jótállási biztosíték esetében a szerződésben a jótállási biztosítékra előírt véghatáridő. |
| A kibocsátó feltétel nélküli, visszavonhatatlan kötelezettségvállalása |
| A biztosíték érvényesíthetőségének a partner bármely szerződésben meghatározott pénzügyi kötelezettségére ki kell terjednie. |
| A kibocsátó a kedvezményezett első írásbeli felszólítására, legkésőbb 5 munkanapon belül fizetést teljesít. |
| A kibocsátó anélkül teljesít, hogy azt akár a kibocsátó akár a kedvezményezett (BKV Zrt.) először a kötelezettől vagy bármely más személytől követelné. |
| A kibocsátó a kedvezményezett (BKV Zrt.) igényének igazolása, jogalapja vagy okainak ismertetése, továbbá az alapjog vizsgálata nélkül a fizetést teljesíti. |
| A kibocsátó bármiféle, a részéről emelhető kifogás nélkül, lemondva a beszámítás jogáról, a kedvezményezett igényének bármely másik fél által történő vitatása ellenére a fizetést teljesíti. |
| Az igénybejelentésnek kizárólag a nem szerződésszerű teljesítés tényét és az ez alapján felmerült követelés összegét kell tartalmaznia, anélkül, hogy a nyilatkozat részletezné, hogy a kötelezett milyen vonatkozásban szegte meg az alapul szolgáló jogviszonyból származó kötelezettségeit. |
| VAGY: A bankgarancia kibocsátása az ICC (Nemzetközi Kereskedelmi Kamara) URDG (Uniform Rules for Demand Guarantees) 758. számú szokvány 15. Cikk (a.) és (b.) pontja, és abban szereplő alátámasztó nyilatkozat kizárása mellett történik. |
| A biztosíték összegének részben történő lehívása nem zárható ki. |
| A biztosíték lejárati idő előtti megszüntetése kizárólag a kedvezményezett eredeti cégszerű lemondó nyilatkozatával és az eredeti biztosíték visszaküldésével történhet. |
| A biztosíték nem tartalmazhatja a munkanapok jogszabálytól eltérő számítását, ide értve a lejárat napját is. Nem szerepelhet a következő: ha adott határidő munkaszüneti vagy bankszüneti napra esik, a határidő az azt megelőző első munkanap. |
| A biztosítékra és biztosítékkal kapcsolatos bármely jogvitában a magyar jog az irányadó. |
| Minden, a biztosítékkal kapcsolatos jogvitában Magyarország joghatósága az illetékes. |
| A biztosíték nyelve és a biztosítékban meghatározott bármely okmány nyelve a magyar nyelv. |
| A biztosítékra vonatkozó igénybejelentés előírásainak részletes szerepeltetése. |
| **AZ IGÉNYBEJELENTÉS SZABÁLYAI** |
| Igénybejelentés esetén benyújtandó okmányok (ha van ilyen) pontos megnevezése és formája. |
| A kibocsátó a felszólításban megjelölt összeget a kedvezményezett felszólításában megjelölt bankszámlára utalja át. |
| Az igénybejelentés módjaként a következőket kell szerepeltetni: a kedvezményezett (BKV Zrt.) az igénybejelentést a számlavezető bankján keresztül nyújthatja be, kulcsolt SWIFT üzeneten keresztül. |
| A kedvezményezett számlavezető hitelintézete a kibocsátó bank felé a SWIFT üzenetben szó szerint idézi a kedvezményezett igénybejelentését, valamint igazolja az eredeti igénybejelentésen szereplő aláírások cégszerűségét és hitelességét, továbbá azt hogy az eredeti felszólítást továbbították a bank részére. |
| Az igénybejelentéshez nem lehet követelmény a biztosíték eredeti példányának, a kedvezményezett eredeti cégkivonatának vagy aláírási címpéldányainak csatolása. |
| Az igénybejelentés helye a Magyarországon bejegyzett székhellyel rendelkező bank székhelye, vagy telephelye, vagy a külföldi bank magyarországi fióktelepe. |

1. számú melléklet

**Teljesítésigazolás**

(a továbbiakban: **Teljesítésigazolás**), mely létrejött az alábbiak szerint:

Felek adatai:

**Budapesti Közlekedési Zártkörűen Működő Részvénytársaság**

Székhely: 1980 Budapest, Akácfa utca 15.

Cégjegyzékszám: 01-10-043037

Adószám: 12154481-4-44

Csoport azonosító: 17781372-5-44

mint **megrendelő** (a továbbiakban: **BKV Zrt.**)

valamint

**…………………………**

Székhely: ………

Cégjegyzékszám: ………

Adószám: ………

Bankszámlaszám: ………

mint vállalkozó/megbízott/stb. (a továbbiakban: **Tervező**)

(a továbbiakban a BKV Zrt. és a **Tervező** együttesen: **felek**)

Felek rögzítik, hogy …………… napján BKV Zrt. VB-199/17. számon **Baross kocsiszínben TW6000-es villamosokhoz homokfeltöltő rendszer és savas akkumulátor tároló helyiség tervezése** tárgyban tervezési szerződést (a továbbiakban: **Szerződés**) kötöttek.

Felek rögzítik, hogy a Szerződésben és a Szerződéshez kapcsolódó, …………… számú megrendelésben (a továbbiakban: Megrendelés) foglaltakat a **Tervező** a következők szerint végezte el:

* *az elvégzett feladat rövid leírása,*
* *az elvégzett feladat számszerűsítése:*
* *megnevezés, mennyiség, egységár, összeg (ÁFA nélkül)*
* *megnevezés, mennyiség, egységár, összeg (ÁFA nélkül)*
* *megnevezés, mennyiség, egységár, összeg (ÁFA nélkül)*
* *stb.,*
* *Összesen: ………………… Ft (ÁFA nélkül)*
* *a teljesítés helye,*
* *a teljesítés ideje, adott esetben időtartama,*
* *stb.*

A Szerződésben/Megrendelésben foglalt feladatok ellenértéke: ……………………. Ft + ÁFA, azaz ……………………………………………...(betűvel) +ÁFA .

**A teljesítés a Szerződésben és a Megrendelésben meghatározottak szerint történt.**

*vagy*

A **teljesítés** **késedelmesen/hibásan történt/meghiúsult tekintettel arra, hogy …………………………………………………………………………………………………..**

Mindezek okán a Szerződés ..… pontjának megfelelően a BKV Zrt. késedelmi/hibás teljesítési/meghiúsulási kötbért érvényesít a **Tervező** felé, melynek mértéke …………………... Ft azaz …………………………..(betűvel).

Jelen Teljesítésigazolás 1. számú mellékletét képezi a **Tervező** jelen Teljesítésigazolás kiállítását megalapozó lejelentése.

Budapest, 201. ……… ….. napja Budapest, 201. ……… ….. napja

|  |  |
| --- | --- |
| ……………………  (titulus/munkakör) | ……………………  (titulus) |
| **Budapesti Közlekedési Zártkörűen Működő**  **Részvénytársaság**  **BKV Zrt.** | **…………………**  **Vállalkozó** |